ད་ཀྱི་མཎྜལ་གསུམ་ལས། ཕྱིའི་མཎྜལ་ཚོམ་བུ་སོ་བདུན་མ་སོགས་མང་
ནའང་སྐབས་འདིར་རི་རབ་གླིང་བཞི་དང་བཅས་པ་ལྔ་གླིང་ཕྲན་བརྒྱད་རིན་ཆེན་སྣ་བདུན་དང་
གཏེར་ཆེན་པོ་དང་བཅས་པ་བརྒྱད། ཉི་ཟླ་གཉིས་ཏེ་ཚོམ་བུ་ཉེར་གསུམ་མ་འབུལ་དགོས་ཏེ།
དེ་ཡང་གྲུབ་ཆེན་ནཱ་རོ་པ་དང་། ཨ་བྷཱུ་ཀ་ར་སོགས་རྒྱ་གར་གྱི་མཁས་གྲུབ་དུ་མས་འདུས་པའི་
རྩ་རྒྱུད་ལས། “ཞིང་འདི་རིན་ཆེན་སྣ་བདུན་གྱིས༎” ཞེས་སོགས་གསུངས་པའི་དགོངས་པར་
བཞེད་ཅིང་ཐུགས་ཉམས་སུ་བཞེས་པ་ལྟར། རང་ཅག་རྣམས་ཀྱི་འདྲེན་པ་བླ་ན་མེད་པ་ཤར་
ཙོང་ཁ་པ་ཆེན་པོ་དེ་ཉིད་ཀྱིས་ཀྱང་འོལ་ཁ་ཆོས་ལུང་དུ་འདིའི་སྟེང་ནས་མཎྜལ་གྲངས་གསོག་
གནང་བ་ཡིན་པས་བྱིན་རླབས་ཆེ་བ་ཡིན་གསུངས། སོ་བདུན་མ་ཡང་འགྲོ་མགོན་ཆོས་རྒྱལ་
འཕགས་པས་མཎྜལ་འདིའི་སྟེང་དུ་མཛོད་ནས་གསུངས་པའི་རིན་པོ་ཆེའི་རི་བོ་སོགས་དང་།
ཤོག་གྲངས་ ༢༦༡ན༣ ལས་བྱུང་བ་ཅུང་ཟད་མི་འདྲ་སྟེ། “བདེ་ཆེན་འཁོར་ལོའི་དབུས་ན་ལེགས་གནས་པ༎” ཞེས་སོ༎
༡ བསྟངས་ ཤིང་དཔར། བོད་དཔར། དེབ་དཔར།
༢ སྡེ་བཀའ། རྒྱུད། ཅ གསང་འདུས་རྩ་རྒྱུད། ལེའུ་བརྒྱད་པ། ཤོག་གྲངས ༡༠༢བ༣ ལས་བྱུང་བ་ཅུང་ཟད་མི་འདྲ་སྟེ། “རིན་ཆེན་བདུན་གྱིས་ཡོངས་
བཀང་བའི༎ ཞིང་འདི་རྣམ་པར་མཁས་པས་ནི༎ ཡེ་ཤེས་འདོད་པས་དངོས་གྲུབ་འདོད༎ ཉིན་རེ་ཤེས་རབ་ཅན་གྱིས་དབུལ༎” ཞེས་འབྱུང་ངོ༌༎

དེ་ལ་ཡན་ལག་བདུན་པ་འབུལ་བ།
221
ཀུན་རིག་ནས་བཤད་པའི་སྒེག་སོགས་བསྣན་པ་ཡིན་ཏེ། དེང་སང་འདི་འབུལ་བའི་དར་སོ་ཆེ་
གསུངས། རིན་ཆེན་བདུན་དང་ཉེ་བའི་རིན་ཆེན་བདུན༎ ཞེས་པར། ཉེ་བའི་རིན་ཆེན་བདུན་
སྐྱེད་མོས་ཚལ། ཁང་བཟང་། མལ་སྟན། གོས། ལྷམ། ཀླུའི་པགས་པ། རལ་གྲི་རིན་པོ་ཆེ་སྟེ་
བདུན་འབུལ་བའི་དམིགས་པ་བྱ་ཡི་ཚོམ་བུ་འགོད་པའི་ཕྱག་སྲོལ་མེད། ཚོམ་བུ་ཉེར་གསུམ་
པོ་དེ་དག་གི་སྟེང་དུ་པདྨའི་སྡོང་པོ་ཡལ་ག་ཉེར་ལྔ་པ་རེ་རེ། ཡལ་ག་རེ་རེའི་རྩེ་མོར་པདྨ་རེ་རེ།
པདྨ་དེ་རྣམས་ཀྱི་སྟེང་དུ་བྱང་ཆུབ་སེམས་དཔའ་ཀུན་ཏུ་བཟང་པོ་ཕྱག་ཐལ་མོ་སྦྱར་བའི་བར་དུ་
ནོར་བུ་འཛིན་པ་རེ་རེ། ཀུན་ཏུ་བཟང་པོ་དེ་དག་གི་ལྟེ་བ་ནས་ཀྱང་པདྨའི་སྡོང་པོ་ཡལ་ག་ཉེར་
ལྔ་པ་རེ་རེ་སྐྱེས་པའི་ཡལ་ག་རྣམས་ཀྱི་རྩེ་མོར་པདྨའི་སྟེང་རྣམས་སུའང་ཀུན་ཏུ་བཟང་པོ་ནོར་
བུ་བསྣམས་པ་རེ་རེ་སྟེ། དེ་ལྟ་བུའི་ཀུན་བཟང་གི་མཆོད་སྤྲིན་གྱིས་ནམ་མཁའི་ཁམས་གང་བར་
སྤྲུལ་ཏེ་འབུལ། བྱེ་བ་ཕྲག་བརྒྱའི་གླིང་བཞི་ལྷུན་པོར་བཅས༎ ཞེས་པ་རི་རབ་གླིང་བཞི་གླིང་
ཕྲན་ལྕགས་རི་སོགས་སྟོང་ལ་སྟོང་དང་པོ། སྟོང་དང་པོ་རྩིས་གཞི་བྱས་པའི་དེ་སྟོང་ཕྲག་ལ་སྟོང་
གཉིས་པ། སྟོང་གཉིས་པ་རྩིས་གཞི་བྱས་པའི་དེ་སྟོང་ཕྲག་ལ་སྟོང་གསུམ་པ་སྟེ། སྟོང་གསུམ་
འཇིག་རྟེན་གྱི་ཁམས་ཀྱི་ཆ་ཤས་ལ་རི་རབ་སོགས་བྱེ་བ་ཕྲག་བརྒྱ་ཡོད་པ་ཡིན་གསུངས། ནང་
གི་མཎྜལ། རང་གི་ཤ་རུས་གདོས་བཅས་ཀྱི་ཕུང་པོའི་པགས་པ་སྦུད་‘དེ་བཤུས་ནས་ལུས་ཀྱི་
མགོ་དང་རྐང་ལག་རྣམས་ཕྲལ། མིག་གཉིས་བཏོན། ལྕེ་དང་། རྣ་བ། སྣ་རྣམས་ཀྱང་གཅོད། སྙིང་
སོགས་དོན་རྣམས་དང་། རྒྱུ་མ་སོགས་སྣོད་རྣམས་ཀྱང་བཏོན། རྐང་ལག་གི་མཁྲིག་མ་རྣམས་
བཅད་པའི་རྐང་ལག་གི་ལྷུ་རྣམས་ཡན་ལག བོལ་རྣམས་ཉིང་ལག་སྟེ། ཁོག་པ་པགས་པའི་སྟེང་
དུ་བསླང་། དེའི་སྟེང་དུ་མགོ་བོ་འཇོག དེ་སྟེང་སྙིང་གྱེན་དུ་སྟོན་ཏེ་འཇོག མིག་གཉིས་ཁོག་པའི་
མདུན་རྒྱབ་གཉིས་སུ་འཕྱང་། ཡན་ལག་བཞི་ཕྱོགས་བཞིར་བཞག ཉིང་ལག་རྣམས་ཀྱང་དུམ་
བུ་གཉིས་གཉིས་སུ་གསིལ་ནས་དེ་རྣམས་ཀྱི་གཡས་གཡོན་དུ་བཞག དེ་རྣམས་ལས་གཞན་
༡ ནང་གི་མཎྜལ། ཤ་རུས་གདོས་བཅས་ དེབ་དཔར།
༢ སྤུད་ དེབ་དཔར།

222
བླ་མཆོད་ཁྲིད་ཡིག་ཁ་ཆེམས་རླུང་བསྐུར་མ།
པའི་དབང་པོ་ཤ་ཁྲག་རྣམས་ཕྱོགས་ཕྱོགས་སུ་ཕུང་ཕུང་སྤུངས་ཏེ། པགས་པ་ལས་གསེར་གྱི་
ས་གཞི། ཁོག་པ་རིའི་རྒྱལ་པོ། ཡན་ལག་བཞི་ལས་གླིང་ཆེན་བཞི། ཉིང་ལག་བརྒྱད་ལས་གླིང་
ཕྲན་བརྒྱད། མགོ་རྣམ་པར་རྒྱལ་བའི་ཁང་བཟང་། སྙིང་རྣམ་པར་རྒྱལ་བའི་ཁང་བཟང་གི་ཏོག་
ཡིད་བཞིན་གྱི་ནོར་བུ། མིག་གཉིས་ཉི་མ་ཟླ་བ། དབང་པོ་ནང་ཁྲོལ་རྣམས་ལས་ལྷ་མིའི་དཔལ་
འབྱོར་ཕུན་སུམ་ཚོགས་པར་སྤྲུལ་ཏེ་ཕུལ།
དེ་ཁོ་ན་ཉིད་ཀྱི་མཎྜལ་ནི། སྣང་ངོར་མཎྜལ་གྱི་རྣམ་པ་ལམ་ལམ་འཆར་བ་དང་། ངེས་ངོར་
རང་བཞིན་མེད་པར་ངེས་པའི་ངེས་ཤེས་དམ་སྤྲིང་ངེ་བ་གཉིས་བློ་གཅིག་གི་ངོར་ཚོགས་པར་
བྱས་པ་ལ། སྣང་སྟོང་དབྱེར་མེད་ཀྱི་མཎྜལ་དང་བདེན་སྟོང་སྒྱུ་མ་ལྟ་བུའི་མཎྜལ། དེ་ཁོ་ན་ཉིད་ཀྱི་
མཎྜལ་ཟེར་བ་ཡིན་ལ། དེ་བདག་འདྲའི་ལས་དང་པོ་པས་ལག་ཏུ་ལེན་ཚུལ་ནི། སྔར་ཕུལ་བའི་
ཕྱི་ནང་གི་མཎྜལ་རྣམས་སྒྲུབ་པ་པོ་རང་གིས་སེམས་ཀྱིས་གློ་བུར་དུ་བཟོས་པ་ཙམ་མ་གཏོགས་
གདགས་གཞིའི་ངོས་ནས་ཚུར་རང་དབང་དུ་གྲུབ་ལུགས་གཏན་ནས་མེད་སྙམ་པའི་ངེས་ཤེས་
ལྷང་གིས་བསྐྱེད་དེ། ངེས་ཤེས་དེའི་ངང་ནས་རང་འདོད་ལྷ་ཡབ་ཡུམ་སྙོམས་པར་ཞུགས་པས་
བདེ་བ་འདྲེན་ཚུལ་ཡིད་ལ་བྱས་པའི་བདེ་སྟོང་གི་ཡེ་ཤེས་བསྐྱེད་དེ། ཡེ་ཤེས་དེ་ཉིད་མཎྜལ་གྱི་
རྣམ་པར་ཤར་བར་དམིགས་ཏེ་ཕུལ་བའི་མོས་པ་བྱ།
དེ་ནས། དངོས་བཤམས་ཡིད་སྤྲུལ་ཡིད་བཞིན་རྒྱ་མཚོའི་ངོགས། ཞེས་སོགས་ཀྱི་སྐབས་
རང་གིས་སྔར་དངོས་སུ་བཤམས་པ་དང་ཡིད་ཀྱིས་སྤྲུལ་པའི་མཆོད་རྫས་དེ་རྣམས་འདོད་རྒུ་
འབྱུང་བའི་ཡིད་བཞིན་གྱི་མཚོ་འོག་གཞིར་གསེར་གྱི་བྱེ་མ་བརྡལ་བ་ཡན་ལག་བརྒྱད་ལྡན་གྱི་
ཆུས་གང་བ། སྨན་སྤོས་སྣ་ཚོགས་ཀྱི་དྲིས་བསྒོས་པ་ཞིག་ཏུ་གྱུར་པའི་ནང་དུ་རང་རྒྱུད་ཀྱི་དངོས་
བཤམས་ཡིད་སྤྲུལ་གྱི་མཆོད་པ་ཕུལ་བའི་སྲིད་པ་དང་ཞི་བའི་རྣམ་དཀར་ཐམས་ཅད་རིན་པོ་
ཆེ་སྣ་བདུན་གྱི་པདྨའི་སྡོང་པོ་ཡིད་འཕྲོག་པའི་པདྨ་འདབ་མ་སྟོང་དང་ལྡན་པ་དུ་མས་རྣམ་པར་
བརྒྱན་པའི་པདྨོའི་ཚལ་དུ་གྱུར་པའི་པདྨའི་སྡོང་པོ་རེ་རེ་ནས་འོད་ཟེར་སྟོང་ཕྲག་སུམ་ཅུ་སོ་དྲུག་

དེ་ལ་ཡན་ལག་བདུན་པ་འབུལ་བ།
223
རེ་འཕྲོས་པ་རྣམས་ཀྱི་སྣེ་མོར་མཆོད་པའི་རྫས་མཐའ་ཡས་པའི་ཀུན་བཟང་གི་མཆོད་སྤྲིན་འཕྲོ་
བ༑ གཞན་ཡང་རང་གཞན་སྐྱེ་འཕགས་ཐམས་ཅད་ཀྱི་འཇིག་རྟེན་དང་འཇིག་རྟེན་ལས་འདས་
པའི་སྒོ་གསུམ་གྱི་རྣམ་དཀར་ཇི་སྙེད་ཡོད་པ་ཐམས་ཅད་མཚོ་དེའི་ནང་དུ་མེ་ཏོག་ཨུཏྤ་ལ་དང་།
ཀུ་མུ་ཏ་དང་། པདྨ་དཀར་པོ་དང་། མནྡཱར་བ་སོགས་མེ་ཏོག་སྣ་ཚོགས་པ་ཅིར་ཡང་བཀྲ་བར་
གྱུར་པའི་པདྨོའི་ཚལ་གྱིས་ལེགས་པར་བརྒྱན་པའི་མཚོ་དེའི་འགྲམ་རྣམས་སུ་རང་གཞན་སྐྱེ་
འཕགས་ཀུན་གྱིས་དུས་གསུམ་དུ་བསགས་པའི་རྒྱ་ཆེའི་གཞུང་ལུགས་མང་དུ་ཐོས་པའི་ཤེས་
རབ་རྣམས་རིན་པོ་ཆེ་སྣ་བདུན་གྱི་ལྗོན་ཤིང་རྒྱན་སྣ་ཚོགས་འཕྱང་བ་དུ་མ་དང་། ཐོས་པའི་དོན་
ཐམས་ཅད་ཚུལ་བཞིན་དུ་དཔྱོད་པའི་རིགས་པའི་རྣམ་གྲངས་མཐའ་ཡས་པའི་ངེས་ཤེས་རྣམས་
ཡལ་ག་ལོ་འདབ་འབུམ་ཕྲག་དུ་མར་གྱུར་པའི་རྩེ་མོར་ཐུན་མོང་བའི་ཡོན་ཏན་བསླབ་པ་གསུམ་
དང་༑ ཐུན་མོང་མིན་པའི་ཡོན་ཏན་རིམ་གཉིས་ཀྱི་རྣལ་འབྱོར་ཐམས་ཅད་ཁ་དོག་དང་དྲི་རོ་སྣ་
ཚོགས་པའི་འབྲས་བུ་གཡུར་དུ་ཟ་བ་དུ་མས་བརྒྱན་པའི་དགའ་ཚལ་དུ་གྱུར་པའི་ལྗོན་ཤིང་དེ་
རྣམས་ལས་ཀྱང་སྔར་ལྟར་ཀུན་བཟང་གི་མཆོད་སྤྲིན་འཕྲོ་བར་གྱུར་ཏེ་འབུལ་བའི་མོས་པ་བྱ་
བ་ནི། གཞུང་གི་ཚིག་རིས་དང་བསྟུན་པའི་སྒྲུབ་པའི་མཆོད་པ་འབུལ་ཚུལ་དང་། གཞན་ཡང་
རང་གི་ལུས་རིན་པོ་ཆེ་དུ་མ་ལས་གྲུབ་པའི་གཞལ་ཡས་ཁང་དུ་གྱུར་པའི་ནང་དུ་རང་རྒྱུད་ཀྱི་
ཐོས་པའི་ཤེས་རབ་སོགས་ཡོན་ཏན་ཐམས་ཅད་མཆོད་རྫས་སྣ་ཚོགས་དང་། རང་གི་སྙིང་མེ་
ཏོག་པདྨ་འདབ་མ་བརྒྱད་པའི་གདན་དུ་གྱུར་པ་བླ་མ་ལ་འབུལ་བའི་མོས་པ་བྱ་བ་སོགས་མང་
ངོ་༑༑ དེ་ལྟར་སྒྲུབ་པའི་མཆོད་པ་ཕུལ་བས་བླ་མ་མཉེས་པར་མོས་པ་བྱེད་པ་འདི་ལ་རྟེན་འབྲེལ་
གྱི་གནད་གཅིག་ཡོད་གསུངས། གོང་དུ་བཤད་པ་དེ་རྣམས་ལས་ནང་གི་ཉེར་སྤྱོད་དང་། ནང་གི་
འདོད་ཡོན་འབུལ་ཚུལ་སོགས་འགའ་ཞིག་མ་གཏོགས་ཕྱི་བུམ་དབང་དང་འབྲེལ་བའི་མཆོད་པ་
ཡིན་ནོ༎
དེ་ནས་ནང་གསང་དབང་དང་འབྲེལ་བའི་མཆོད་པ་ནི། གུར་ཀུམ་མདངས་ལྡན་བཟང་

224
བླ་མཆོད་ཁྲིད་ཡིག་ཁ་ཆེམས་རླུང་བསྐུར་མ།
པོའི་དྲི་ངད་ཅན།། ཞེས་པ་ནས། བདུད་རྩི་རྒྱ་མཚོ་མཆོད།། ཅེས་པའི་སྐབས་རང་གི་སྙིང་ག་
ནས་མཆོད་པའི་ལྷ་མོ་མཆོད་ཡོན་མ་སོགས་ཕྱག་གཡས་པས་མཆོད་ཡོན་སོགས་རང་རང་གི་
མཆོད་རྫས་རྣམས་ཐོགས་ཤིང་། གཡོན་པས་ཐོད་པ་ཕྱི་དཀར་ལ་ནང་དམར་བ་ཐོགས་པ་དཔག་
ཏུ་མེད་པ་སྤྲོས་ཏེ། གཡོན་པའི་ཐོད་པ་རྣམས་ཀྱིས་ནང་མཆོད་ཀྱི་སྣོད་ནས་བདུད་རྩི་བཅུས་ཏེ་
ཚོགས་ཞིང་རྣམས་ལ་ཕུལ་བས། དེ་རྣམས་ཀྱི་ལྗགས་འོད་ཟེར་གྱི་སྦུ་གུས་བདུད་རྩི་དྲངས་ཏེ་
གསོལ་བའི་མོས་པ་བྱ་ཞིང་དངོས་སུ་ནང་མཆོད་འབུལ། དེ་ཡང་གུར་ཀུམ་མདངས་ལྡན་ཞེས་
སོགས་རྐང་པ་གཉིས་པོ་འདི་དགའ་ལྡན་བཀའ་བརྒྱུད་པ་རྣམས་ཀྱི་ཕྱག་སྲོལ་འདིར་བསྟན་
པའི་རྩ་བ་སོ་ཐར་གྱི་བཅས་མཚམས་ལ་ཞེ་རྩིས་ཤིན་ཏུ་ཆེ་བར་མཛད་པས། ནང་མཆོད་སྒྲུབ་
གཞིའང་ཇ་ཐང་གིས་ཆོག་པར་བྱས་པས། ནང་མཆོད་ཀྱི་ཁོངས་སུ་འདུ་བའམ། ཡང་ན་རྒྱ་གར་
འཕགས་པའི་ཡུལ་དུའང་མ་བྱུང་བའི་ཐུན་ཚོད་དུ་རུང་བའི་བཏུང་བ་ཁྱད་པར་དུ་འཕགས་པ་
རྒྱ་ཇའི་མཆོད་པ་ལོགས་སུ་འབུལ་བའི་དབང་དུ་བྱས་ན་ཕྱིའི་མཆོད་པར་འདུ་བའི་ཚུལ་གཉིས་
གང་བྱེད་ཀྱང་འདྲ། བླ་མ་ལ་ཚོགས་མཆོད་དངོས་སུ་འབུལ་བ་དང་། བརྟན་བཞུགས་དངོས་
སུ་འབུལ་བ་སོགས་ཀྱི་ཚེ་གུར་གུམ་མདངས་ལྡན་མའི་མགོར་གསོལ་ཇ་ཕུལ་ཏེ་ཇ་མཆོད་རང་
ལུས་ལྷར་གསལ་མ་འདོན་པའི་ཕྱག་སྲོལ་མཐོང་།
ནང་མཆོད་ཕུལ་བའི་མཚམས་འདིར་ཚོགས་མཆོད་འབུལ་བའི་ཕྱག་སྲོལ་ཡོད་པས་
ཚོགས་འཁོར་བཤམ་ཚུལ། མངར་གསུམ་མར་ཁུ་དང་ཆང་སོགས་ཀྱིས་སྦྲུས་པའི་ཟན་ལས་
ནུ་མའི་དབྱིབས་འདྲ་བ་མགྲིན་པ་ཅུང་ཟད་རིང་བ། སྨུག་རྩིས་ཁྱབ་པར་བྱུག་པ་ལ་མར་དཀར་
གྱི་ཐིག་ལེས་ཀུན་ཏུ་ཁྱབ་པར་སྤྲས་པའི་རྩེ་དང་། ལོགས་སུ་ལྷ་བཤོས་ཀྱི་དཀར་རྒྱན་ལྟ་བུས་
བརྒྱན་པ། རྩེ་མོར་ཤིང་བྱང་གཅིག་གི་ལོགས་ལ་སྟེང་ནས་སྟེང་དུ་བརྩེགས་པའི་ཟླ་ཕྱེད་ཐིག་ལེ་
ནོར་བུའི་དབྱིབས་འདྲ་ལེབ་མོའི་མཐར་འོད་ཟེར་གྱི་དོད་མར་དཀར་གྱི་གཟེགས་མ་རྣོན་པོས་
བསྐོར་བའི་དབུས་སུ་ནཱ་ད་སུམ་ཀྱོག་གིས་མཚན་པ་བཙུགས་པ་ཞིག་དང་། ཚོགས་ཕུད་ལོགས་

དེ་ལ་ཡན་ལག་བདུན་པ་འབུལ་བ།
225
སུ་བཅའ་བའི་ཕྱག་སྲོལ་ཡོད་པས། དེ་ལས་ཆུང་བ་དབྱིབས་རྒྱན་རྣམས་དེ་དང་འདྲ་བ་ཞིག་
བཤམ༑ ཚོགས་ཆེན་པོ་བཅའ་དགོས་བྱུང་ན་ཟན་ལས་ས་ཕག་ལྟ་བུའི་དབྱིབས་བཅོས་པ་སྨུག་
རྩིས་ཁྱབ་པར་བྱུགས་པ་མང་དུ་བཅོས་པ་རྣམས་བརྩེགས་པའི་སྟེང་དུ་ཚོགས་འཁོར་འཇོག དེ་
ལས་གཞན་ཚོགས་འཁོར་གྱི་འོག་གཞིར་ཟན་གྱི་མཎྜལ་ཟླུམ་པོའམ། ཡང་ན་ཟླུམ་པོ། གྲུ་བཞི།
ཟླ་གམ། ཟུར་གསུམ་རྣམས་བརྩེགས་པའི་སྟེང་དུ་ཚོགས་འཁོར་འཇོག་པ་དང་། ཚོགས་འཁོར་
གྱི་རྩེ་མོར་མར་གྱི་རྡོ་རྗེ་ཕྱེད་པ་བཙུགས་པ་དང་། ལོགས་རྣམས་སུ་དྲ་བ་དྲ་ཕྱེད་ལྟ་བུའི་དཀར་
རྒྱན་བཅོས་པ་ནི་བོན་རྙིང་སོགས་ཀྱི་ལག་ལེན་ཡིན་པས། དགའ་ལྡན་བཀའ་བརྒྱུད་པའི་ཕྱག་
སྲོལ་འདི་ལ་དེ་འདྲའི་ཤན་བསྲེ་ན་མི་རུང་གསུངས། བྱིན་རླབས་ནང་མཆོད་ལྟར་བྱ་ཞིང་བདུད་
རྩི་ཁོལ་བའི་རླངས་པ་ལས་བཀྲ་ཤིས་རྟགས་བརྒྱད། རིན་ཆེན་སྣ་བདུན་སོགས་མཆོད་པའི་བྱེ་
བྲག་མཐའ་ཡས་པས་ནམ་མཁའི་ཁམས་ཐམས་ཅད་ཁྱབ་པར་མོས་པ་བྱ་གསུངས། འབུལ་བའི་
དམིགས་པའང་ནང་མཆོད་ལྟར་བྱ། ཚོགས་རྫས་ལ་ལོངས་སྤྱོད་པ་ནའང་ཕྱི་དྲོའི་དུས་ཡིན་ན་
རང་ཅག་དགེ་ཚུལ་སློང་རྣམས་ཀྱིས་ཚོགས་འཁོར་ལ་སྙད་བཏགས་ནས་ཚོགས་རྫས་ལ་ཡོད་
པའི་དུས་རུང་གི་བཟའ་བཅའ་རྣམས་ལ་བག་མེད་པར་སྤྱོད་ན་མི་རུང་སྟེ། དོན་དེ་ལ་དགོངས་
ནས་འཕགས་པ་ཀླུ་སྒྲུབ་ཀྱིས་ཐུན་ཚོད་དུ་རུང་བའི་རྫས་འབའ་ཞིག་གིས་སྒྲུབ་གཞི་བྱས་པའི་
ཚོགས་འཁོར་གྱི་རྣམ་གཞག་གསུངས་གསུང་ངོ་༎ ནང་གི་ཚོགས་འཁོར་འབུལ་ན་རང་གི་
ཤ་རུས་གདོས་བཅས་ཀྱི་ཕུང་པོ་འདི་དཀར་ཞིང་ཚོ་ལ་སྣུམ་པ་ཞིག་ཏུ་གྱུར་པའི་མདུན་དུ་ཡཾ་
ལས་རླུང་། རཾ་ལས་མེ། ཨ་ལས་མི་མགོའི་སྒྱེད་པུ་རི་རབ་ཙམ་གསུམ་དུ་གྱུར་པའི་སྟེང་དུ་རང་
གི་ཐོད་པ་ལིང་སྟེ་བཀོག་པ་ཕྱི་དཀར་ལ་ནང་དམར་བ་དེ་དམར་ཙིར་གྱིས་འགེལ། དེའི་ནང་དུ་
རང་གི་ཕུང་པོ་བླུག་ཅིང་གྲི་གུག་གིས་དུམ་བུ་དུམ་བུར་གཏུབས་ཏེ་རླུང་གཡོས་མེ་སྦར་བས།
ཐོད་པའི་ནང་གི་རྫས་རྣམས་བཞུ་ཞིང་ཁོལ་བའི་རླངས་པས་ཕྱོགས་བཅུའི་སངས་རྒྱས་རྣམས་
༡ མགོན་པོ་ཀླུ་སྒྲུབ་ཀྱི་གཞུང་གང་ལ་དགོངས་ངོས་འཛིན་མ་ཐུབ།

226
བླ་མཆོད་ཁྲིད་ཡིག་ཁ་ཆེམས་རླུང་བསྐུར་མ།
ཀྱི་བྱིན་རླབས་ཐམས་ཅད་བཀུག་སྟེ་བདུད་རྩི་རྣམས་དང་རོ་མཉམ་དུ་གྱུར་པའི་མོས་པ་བྱས་
ཏེ་འབུལ། གསང་བ་དེ་ཁོ་ན་ཉིད་ཀྱི་ཚོགས་འཁོར་ནི། སྣང་སྟོང་དབྱེར་མེད་ཀྱི་ཚོགས་འཁོར་
འབུལ་ཚུལ་གོང་དུ་མཎྜལ་གྱི་སྐབས་དང་འདྲ།
དེ་ནས་གསང་བ་ཤེར་དབང་དང་འབྲེལ་བའི་མཆོད་པ་ནི། ཡིད་འོང་ལང་ཚོའི་དཔལ་
འཛིན་དྲུག་ཅུ་བཞིའི།། ཞེས་སོགས་ཀྱི་སྐབས་སུ་རང་གི་སྙིང་ག་ནས་སྔར་བཤད་པ་ལྟར་པདྨ་
ཅན་དང་། དུང་ཅན་མ། གླང་པོ་ཅན། རི་དྭགས་ཅན་མ་ནང་གི་འདོད་པའི་ཡོན་ཏན་ལྔའི་དཔལ་
འཛིན་ཅིང་། འཁྱུད་པ་དང་། འོ་བྱེད་པ་སོགས་འདོད་པའི་སྒྱུ་རྩལ་དྲུག་ཅུ་རེ་བཞི་ལ་ཤིན་ཏུ་
མཁས་པ། མུ་ཏིག་གི་ཕྲེང་བ་སོགས་རིན་པོ་ཆེའི་རྒྱན་དང་། དར་སྣ་ཚོགས་ཀྱི་ན་བཟའ་གསོལ་
བ༑ གནས་ཉེར་བཞི་སོགས་གྲུབ་པའི་ཞིང་ན་བཞུགས་པའི་ཞིང་སྐྱེས་དང་། དོན་གྱི་ལྷན་སྐྱེས་
ཐོབ་པའི་ལྷན་སྐྱེས་དང་། ཁྱད་པར་བསྐྱེད་རིམ་པའི་སྔགས་སྐྱེས་ཀྱི་ཕོ་ཉ་མོ་དཔག་ཏུ་མེད་པ་
འཕྲོས་པ་རྣམས་བླ་མ་ལྷ་ཚོགས་རྣམས་ལ་ཕུལ་ཏེ་བླ་མའི་ཐུགས་ཀའི་ཡེ་ཤེས་སེམས་དཔའི་
ཡུམ་རྡོ་རྗེ་དབྱིངས་ཀྱི་དབང་ཕྱུག་མར་ཐིམ་ཞིང་སྙོམས་པར་འཇུག་པས་ལྷན་སྐྱེས་ཀྱི་བདེ་
སྟོང་ཐུགས་རྒྱུད་ལ་འཁྲུངས་པའི་མོས་པ་བྱ། འཁོར་གྱི་ལྷ་ཚོགས་ཐམས་ཅད་ཀྱང་བླ་མ་རྡོ་རྗེ་
འཆང་དང་ཐུགས་རྒྱུད་གཅིག་པས་དེ་དང་མཉམ་དུ་ལྷན་སྐྱེས་ཀྱི་བདེ་སྟོང་མྱོང་བའི་མོས་པ་བྱ་
གསུངས། བླ་མ་ལྷ་ཚོགས་རྣམས་ཀྱི་ཐུགས་རྗེ་དང་ནུས་པས་སྒྲུབ་པ་པོ་རང་གི་རྒྱུད་ལའང་དེ་
ལྟ་བུའི་ལྷན་སྐྱེས་མངོན་དུ་གྱུར་པའི་མོས་པ་བྱ།
དེ་ནས་དེ་ཁོ་ན་ཉིད་ཚིག་དབང་དང་འབྲེལ་བའི་མཆོད་པ་ནི། སྒྲིབ་བྲལ་ལྷན་སྐྱེས་བདེ་
བའི་ཡེ་ཤེས་ཆེ།། ཞེས་སོགས་ཀྱི་སྐབས། བླ་མ་ལ་ཕྱག་རྒྱ་མ་རིགས་བཞི་ཕུལ་བས་བླ་མའི་
ཐུགས་རྒྱུད་ལ་སྒྲིབ་པ་ཀུན་དང་བྲལ་བའི་ལྷན་སྐྱེས་ཀྱི་བདེ་ཆེན་སྟོང་པ་ཉིད